《次韵范氏子园居即事三首》
宋代·苏籀

沼沚清涟生，沄沄复浼浼。
爨清饭不足，欢赏心无馁。
金丝撚条柯，酥蜡滴趺蕾。
樱桃与芍药，春事卜贞悔。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。